Regelen bestemmer at et konsernselskap kun får fradrag for renter innenfor en fradragsramme på 25 % av skattemessig EBITDA. Avskårne renter kan fremføres til bruk innenfor ledig fradragsramme i påfølgende 10 år. Regelen kommer til anvendelse når den norske delen av konsernet har netto rentekostnader over 25 millioner NOK. For selskaper som ikke er konsernselskap kommer reglene til anvendelse når selskapet har netto rentekostnad over 5 millioner NOK, men kun slik at netto renter til nærstående långiver kan avskjæres.